149:: Art:: Arxius, bibliografia, biblioteques, museus:: Ciències socials:: Cultura:: Cultura popular i tradicional:: Història:: Institucions autonòmiques, Administració pública:: Legislació, dret, justícia:: Medi ambient:: Territori, Demografia:: Turisme:: El blog de les publicacions de la Generalitat:: Llibreria en línia de la Generalitat:: Cercador de publicacions
Catàleg de l'exposició que acull el Museu Nacional d'Art de Catalunya del 31 d'octubre al 22 de febrer de 2015 al voltant de la figura de Carles Casagemas, pintor i literat, gran amic de joventut de Pablo Picasso.
La mostra pretén restituir la seva condició d'artista, tot exposant, per primera vegada i en solitari, la majoria de la seva producció coneguda: un total de 38 obres, 7 olis i la resta dibuixos.
L'obra de Casagemas presenta una gran varietat de registres, en una recerca constant de l'originalitat i l'emoció.
Format al segle XIX i mort tot just iniciat el segle XX, la seva figura sintetitza un període clau de la història de l'art català.
El pintor francès Gustave Courbet va fer trontollar el món de l'art al segle XIX.
A través del seu pinzell la realitat entrava dins els quadres: naixia el realisme.
Catàleg de l'exposició exhibida al MNAC entre abril i juliol de 2010 amb una selecció de les obres més remarcables de Courbet amb l'objectiu de resseguir-ne l'empremta al nostre país.
Obres en la major part dels casos exposades per primer cop a Espanya que revelen la influència de Courbet en la pintura catalana de l'època, a partir sobretot de l'obra de Ramon Martí Alsina, artífex de la renovació pictòrica i introductor del realisme en el panorama artístic espanyol.
Museu d'Arqueologia de Catalunya, anys 1935-2010.
Publicació en commemoració dels 75è aniversari de la fundació del Museu Arqueològic de Catalunya, un repàs als orígens llunyans del Museu, a la formació de les seves valuoses col·leccions i a les propostes plantejades en l'actualitat.
Una obra profusament il·lustrada amb articles d'explicació i anàlisi per part de diversos experts vinculats directament al MAC o pertanyents a l'àmbit museístic, el món cultural i l'entorn acadèmic.
Capítols dedicats als orígens i la prefiguració del Museu, la vida i l'obra del MAC i el present i el futur dels museus d'arqueologia.
Catàleg de l'exposició del mateix nom acollida a la Capella de Santa Àgata entre l'abril i el juny de 2011, organitzada per l'IEMed i l'Abadia de Montserrat, una mostra dels viatges del pare Bonaventura Ubach al Pròxim Orient i de la fascinació i la redescoberta d'aquesta regió al tombant dels segles XIX i XX.
Al Pròxim Orient apareixen per primera vegada l'agricultura, la ramaderia, l'escriptura, les ciutats, els primers estats, l'activitat comercial a gran escala i les religions monoteistes.
Aquest bressol de la civilització enlluerna la societat occidental de finals del segle XIX, captivada per tot el que significava l'Orient.
És en aquest context que el pare Bonaventura Ubach, format en la regla de Sant Benet a Montserrat, va iniciar els seus viatges a l'Orient bíblic amb dos grans reptes: el coneixement d'aquest territori com a punt de partida per a la traducció i l'edició de la Bíblia de Montserrat (el volum inicial es va publicar el 1926) i la creació del Museu Bíblic de l'Abadia, el primer museu dedicat al Pròxim Orient, inaugurat el 1911.
Els fotògrafs Napoleon al Frontó Colom
Institut Català Indústries Culturals – Filmoteca de Catalunya
Recull de diversos fons documentals i bibliogràfics relacionats amb els fotògrafs de la reputada nissaga Napoleon, que mostra els orígens del cinema a la capital catalana.
L'estudi que els Napoleon posseïen des del 1853 a l'actual edifici del CEM Frontó Colom de la Rambla va ser el protagonista del trànsit de la imatge fotogràfica a la cinematogràfica a Catalunya.
La mostra deixa testimoni de la relació implícita entre el cinema i la fotografia, tenint en compte que el cinema no va néixer amb la voluntat de ser una nova forma d'art, sinó una evolució tècnica de la fotografia.
Catàleg de l'exposició organitzada per la Filmoteca de Catalunya i el Club Lleuresport al CEM Frontó Colom de Barcelona del 2 de març al 26 de juliol de 2011 per commemorar les primeres projeccions del cinematògraf Lumière.
Amb aquest llibre la Generalitat de Catalunya se suma als centenars d'actes d'homenatge a Jacint Verdaguer que tenen lloc a Catalunya en aquest any del centenari del seu traspàs.
Aquest volum, a càrrec de Narcís Garolera, que inclou un esbós biogràfic i una abundosa antologia de la producció literària del poeta, ens mostra una figura singular de la literatura catalana, que encarna la plenitud d'aquell fenomen civicocultural que anomenem renaixença i que activà l'energia latent de tot un poble.
Col·lecció Estudis sobre el patrimoni etnològic de Catalunya
Recerca etnològica a càrrec de l'antropòloga cultural Rosa M. Canela dedicada als saurins, les persones amb la capacitat de descobrir aigua oculta sota terra per mitjà de varetes o pèndols.
L'obra, fruit d'un treball de recerca becat pel Centre de Promoció de la Cultura Popular i Tradicional Catalana l'any 2008, ens apropa a les pràctiques dels saurins de casa nostra.
"Bruixots" que durant segles han preservat el seu art per fer aparèixer l'aigua subterrània per mitjà de pràctiques ancestrals lligades al coneixement del territori, les energies i la intuïció.
Una història oral dels últims masovers de la regió de Girona
Col·lecció Temes d'Etnologia de Catalunya
Centre Promoció de Cultura Popular i Tradicional
La masoveria va ser la fórmula de contractació agrària predominant a la Catalunya Vella fins al segle XX, moment en què es transformà profundament a causa del creixement urbà i el desenvolupament industrial.
El present estudi, coordinat pel doctor en història de la Universitat de Girona Enric Saguer, analitza els darrers anys de la masoveria a les comarques gironines a partir del testimoni oral d'una quarantena de masovers i masoveres.
Treball elaborat per membres i col·laboradors de l'Associació d'Història Rural de les Comarques Gironines entre 2005 i 2007 en el marc de les convocatòries de recerca de l'Inventari del Patrimoni Etnològic de Catalunya.
"La pervivència de Catalunya com a nació, i com a nació moderna, amb una identitat pròpia i un inequívoc cosmopolitisme, constata una evolució històrica original i, en molts sentits, excepcional.
Resseguir les traces d'aquest camí i assenyalar-ne les principals fites constitueix una de les raons de ser d'aquest llibre, que aplega experts de disciplines, escoles i generacions diverses."
Extret de la presentació d'Agustí Alcoberro, director de l'obra.
Les narracions històriques de Francesc de Castellví.
Episodis de la guerra de Successió.
Textos escollits i introducció a cura de Mercè Morales
Tria, a manera d'antologia, de l'obra de l'historiador Francesc de Castellví i Obando, cronista d'excepció sobre la guerra de Successió espanyola.
L'autor explica amb gran detall els orígens, el desenvolupament i les conseqüències del conflicte, fets que va viure de ben a prop a Catalunya.
El llibre pretén, d'una banda, aproximar el lector no especialista a la font historiogràfica més important sobre la guerra de Successió i, d'una altra, oferir-li els grans episodis d'aquella contesa sobretot amb relació al paper que Catalunya hi va exercir.
Memòries d'un pagès antiborbònic (1691-1774)
Jaume Curbet i Hereu; Amer Massó
Quaderns de Divulgació Històrica
DG d'Arxius, Biblioteques, Museus i Patrimoni
Memòries setcentistes d'un petit pagès, Amer Massó (1691-1774), de Sant Esteve de Guialbes (el Pla de l'Estany), barreja de llibre de família i crònica local icatalana.
Basant-se en testimonis coetanis, en documentació a la que ha tingut accés, en l'opinió pública i en la memòria dels més vells, Massó plasma sobre paper una narració personal i molt singular dels precedents, els fets i les conseqüències de la Guerra de Successió a Catalunya.
300 onzes de setembre 1714-2014
Catàleg de l'exposició 300 onzes de setembre 1714-2014 al Museu d'Història de Catalunya.
Commemoració del tricentenari de l'entrada de les tropes franco-espanyoles de Felip V a Barcelona.
L'exposició fa un repàs de la gènesi i del desenvolupament posterior de la commemoració fins als nostres dies.
L'impuls inicial de la societat civil i la posterior assumpció de la commemoració per les institucions polítiques fou decisiva per la consolidació i desenvolupament arreu de Catalunya
Un viatge als escenaris de la Guerra de Successió i el temps del barroc
Col·lecció Guies turístiques de Catalunya
Guia amb els principals escenaris de la guerra de Successió (1702-1714), el gran conflicte bèl·lic del temps del Barroc, que va afectar tot Europa i que aquí és interpretat en clau catalana.
Una introducció històrica al conflicte i al període dóna pas a una desena d'itineraris per poblacions i paratges de la guerra de Successió a Catalunya, entre els quals hi ha el Fossar de les Moreres o el convent de Sant Agustí Vell de Barcelona, la tomba de Rafael Casanova a Sant Boi del Llobregat o la Plana de Vic (escenari de la revolta dels vigatans).
La publicació s'emmarca dins la commemoració del tres-centè aniversari de la guerra de Successió, amb l'objectiu de recuperar i divulgar la memòria de la guerra de Successió i les seves conseqüències per a l'organització política i institucional de Catalunya.
Edició en castellà Edició en anglès Edició en francès
Text complet: català, castellà, anglès, francès
Recull de textos sobre el general Josep Moragues amb una triple vessant: la divulgació de les dades històriques referents a un dels herois més destacats de la defensa de Catalunya en la Guerra de Successió; donar a conèixer alguns dels textos esparsos que, publicats en mitjans de comunicació al llarg d'aquest segle, donen una visió de com ha estat interpretada la figura del general Moragues en funció de les diverses situacions històriques; i finalment, posar de manifest com encara avui, amb el recent homenatge que se li tributà l'any 1984, Catalunya se sent encara en deute vers el gran general del s.
Reedició a cura de la Comissió Pro Homenatge al general Moragues amb motiu del monument que s'inauguraràal Pla de Palau de Barcelona el 19 d'octubre de 2013.
Francesc Macià: polític, teòric, agitador.
Recull de textos (cartes, escrits, discursos, manifestos, declaracions...) escrits per Francesc Macià entre la seva sortida de l'exèrcit el 1907 per encapçalar la candidatura de Solidaritat Catalana i el triomf a les eleccions catalanes i el nomenament com a president de la Generalitat l'any 1931.
El llibre divideix el període en tres etapes: la primera, que va de 1907 a 1914, es caracteritza per l'activitat parlamentària de Francesc Macià centrada en la defensa dels interessos comarcals i alguns temes molt puntuals.
La segona, de 1915 a 1923, amb intervencions i activitats que ja tenen com a àmbit tot Catalunya i en la qual consolida l'evolució des del regeneracionisme a una resolució sobiranista i de més justícia social.
La tercera, la Dictadura de Primo de Rivera (1923-1931), període que passa a l'exili i on confirma la impressió que, atesa la impossibilitat de cap via d'entesa amb l'Estat, qualsevol mètode de lluita és legítim per aconseguir allò a què es té dret.
Escrits i discursos sobre el federalisme
Col·lecció Clàssics del Federalisme
Traducció al català d'una part del llibre Las Nacionalidades.
Escritos sobre federalismo, obra de síntesi del pensament polític de Francesc Pi i Margall que reuneix els escrits i discursos més importants del pensador, polític, jurista i filòsof català sobre el federalisme.
L'obra inclou la transcripció literal del Projecte de Constitució de l'Estat català, aprovat pel Consell Regional Federalista el 2 de maig de 1883, i publicat a Barcelona el 1908.
Francesc Pi i Margall (1824-1901), un dels pensadors polítics més importants de l'Espanya del segle XIX, va ser fundador i líder del Partit Federal, president de la Primera República (1874) i un propagador de la causa federal republicana.
Tres informes de l'Institut d'Estudis Autonòmics sobre el pacte fiscal, les duplicitats i les consultes populars
Recull tres informes elaborats per l'Institut d'Estudis Autonòmics: l'Informe sobre l'aplicació a Catalunya d'un nou model de finançament basat en el concert econòmic; l'Informe sobre les duplicitats funcionals i organitzatives entre l'Estat i la Generalitat de Catalunya; i l'Informe sobre els procediments legals a través dels quals els ciutadans i les ciutadanes de Catalunya poden ser consultatssobre llur futur polític col·lectiu.
1908-2008, cent anys del Palau de Justícia de Barcelona
Llibre commemoratiu del centenari del Palau de Justícia de Barcelona, que repassa els antecedents, analitza l'arquitectura i la construcció de l'edifici i presenta les pintures i escultures que hi ha al seu interior.
L'obra narra la història de les persones i els fets que han marcat la vida d'aquest emblemàtic edifici durant tot un segle.
Un recorregut profusament il·lustrat per la història del Palau, les seves dependències i les nombroses obres d'art que conté, amb imatges i gravats de l'època i fotografies de l'actual edific
Catàleg de l'exposició itinerant organitzada pel Museu d'Arqueologia de Catalunya i el projecte MELIA que ens descobreix, a través de la imatge, les diferents expressions de l'aigua i pretén així desenvolupar el coneixement, la racionalitat i la sensibilització sobre la noció d'aquest recurs tan important.
El projecte MELIA (Mediterranean Dialogue on Integrated Water Management) de la UE té com a objectiu promoure el diàleg i establir sinergies entre els principals agents implicats en l'ús i la gestió de l'aigua a la Mediterrània.
Textos en català, castellà, anglès, francès i àrab.
La patrimonialització de la muntanya al Pallars Sobirà
Temes d''Etnologia de Catalunya
Aquesta monografia és el resultat d'un treball d'investigació iniciat l'any 2005 en el marc de l'Inventari del Patrimoni Etnològic de Catalunya (IPEC).
La publicació analitza com, més enllà dels valors ambientals dels paisatges de la comarca, les polítiques de conservació que s'hi desenvolupen es relacionen amb factors com el despoblament o l'elevada proporció de terrenys de titularitat pública i col·lectiva procedents d'antics comunals, i constitueixen la darrera versió d'un esforç de territorialització impulsat per l'Estat
Recull sintètic dels atractius turístics de Catalunya: des de la descripció dels principals llocs d'interès natural i paisatgístic, passant per una explicació breu de la significació de la llengua, la cultura i la història del país, una invitació a conèixer el món de les universitats, la ciència, la recerca i la innovació, i també una mosta de la gastronomia i dels productes gastronòmics autòctons.
Tots aquells aspectes tangibles i intangibles que identifiquen el nostre país i el fan, alhora, únic, diferent i original.